Diari Oficial de la Generalitat Valenciana


Sumari del DOGV 6035, del 15-06-2009 (2009/6963)

DECRET 78/2009, de 12 de juny, del Consell, pel qual s'acorda el cessament i el nomenament de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6035

Data del DOGV
:   15-06-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/6963


Data del document
:   12-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

DECRET 78/2009, de 12 de juny, del Consell, pel qual s'acorda el cessament i el nomenament de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2009/6963]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, modificat pel Decret 41/2008, de 4 d'abril, del Consell, estableix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president, un vicepresident, si és el cas, i onze vocals.  
Amb caràcter nat exerceix la Presidència el titular de la conselleria a què estiga adscrita l'Entitat de Sanejament d'Aigües.  
Els onze vocals són nomenats pel Consell de la manera següent: sis en representació de l'administració de la Generalitat, nomenats a proposta del president del Consell d'Administració, un dels quals pot ser designat per a exercir les funcions de vicepresident; quatre en representació de l'administració local, nomenats a proposta de la Federació Valenciana de Municipis i Províncies (en aquesta representació ha de figurar, almenys, un vocal per cadascuna de les tres diputacions provincials), i un en representació de l'administració de l'Estat, a proposta del delegat del Govern a la Comunitat Valenciana.  
Els vocals exerceixen les seues funcions per un període de quatre anys, i poden ser nomenats una o més vegades per períodes de la mateixa durada. Tot això sense perjudici de la possibilitat de ser remoguts en qualsevol moment, a proposta de les administracions respectives, i del seu dret a dimitir o renunciar a la seua condició: en aquests casos, els vocals que els substituïsquen han d'exercir les seues funcions pel temps que reste fins a completar el període de quatre anys.  
El Decret 38/2009, de 6 de març, del Consell, va acordar la ratificació dels vocals del Consell d'Administració de l'Entitat de Sanejament d'Aigües, amb efecte des del 17 de desembre de 2008 i per un període de quatre anys, sense perjudici que puguen ser nomenats més vegades per períodes de quatre anys, o remoguts en qualsevol moment a proposta de l'administració que representen, i del seu dret a dimitir o renunciar a la seua condició.  
Amb data 21 de maig de 2009, Alfonso Rus Terol ha presentat la renúncia com a vocal del Consell d'Administració de l'Entitat de Sanejament d'Aigües, davant de la impossibilitat d'assistir a les reunions d'aquest consell, per la qual cosa escau cessar-lo, i nomenar un nou vocal qui exercirà les seues funcions pel temps que resta fins a completar el període de quatre anys per al qual va ser nomenat el vocal que substitueix.  
Per tot això, vista la proposta de la Federació Valenciana de Municipis i Províncies, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 12 de juny de 2009,  
DECRETE  
Article 1  
Acordar el cessament d'Alfonso Rus Terol com a vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana.  
Article 2  
Nomenar Salvador Álvarez Carbonell vocal del Consell d'Administració de la referida entitat pública, qui exercirà les seues funcions pel temps que resta fins a completar el període de quatre anys per al qual va ser nomenat el vocal que substitueix, és a dir, fins al 17 de desembre de 2012, sense perjudici que puga ser nomenat més vegades per períodes de quatre anys, o remogut en qualsevol moment a proposta de l'administració que representa, i del seu dret a dimitir o renunciar a la seua condició.  
València, 12 de juny de 2009  
El president de la Generalitat,  
FRANCISCO CAMPS ORTIZ  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN